У працэсе размовы, аднак, высветлілася, што Бікаша ў нас насцярожвае: “Ёсць і адрозненне, якое тычыцца як беларусаў, так і прадстаўнікоў іншых славянскіх нацый. Гэта стаўленне да старэйшых. У вас у некаторых сем’ях руйнуецца, на жаль, традыцыя шанавання старэйшых. Але для гэтага ёсць добрыя “лекі”: заняткі ёгай”. Так я даведалася, што Бікаш Нахар — яшчэ й вядомы ў Мінску выкладчык ёгі. Ён лічыць: ёга — гэта каштоўная сістэма аздараўлення чалавека. Днём працуе на рынку, а па вечарах — вядзе курсы ёгі. Гэта, гаворыць, для яго не заробак, а задавальненне, і ганарыцца, што на заняткі да яго прыходзіць усё больш людзей. Прычым умовы для медытацыі, кажа, у нас нашмат лепшыя, чым у яго на радзіме: бо ў Мінску на вуліцах не так шумна, і ў горадзе шмат зялёных зон і паркаў.